
[bookmark: TextBodyBegin]Euroopan parlamentti, joka
–	ottaa huomioon Euroopan unionin toiminnasta tehdyn sopimuksen (SEUT) 26 artiklan, 28–37 artiklan ja 67 artiklan 1 ja 2 kohdan,
–	ottaa huomioon vetoomuksen nro 0146/2023 käsittelyn vetoomusvaliokunnan 29. marraskuuta 2023 pidetyssä kokouksessa,
–	ottaa huomioon vetoomusvaliokunnan yhdessä kansalaisvapauksien sekä oikeus- ja sisäasioiden valiokunnan kanssa 18. heinäkuuta 2023 järjestämän julkisen kuulemisen aiheesta ”Schengen-alueen rajat – vetoomuksen esittäjien esiin nostamat seikat”,
–	ottaa huomioon komission 16. marraskuuta 2022 antaman tiedonannon aiheesta ”Schengen-alueen vahvistaminen mahdollistamalla Bulgarian, Romanian ja Kroatian täysi osallistuminen sisärajatarkastuksista vapautettuun alueeseen” (COM(2022)0636),
–	ottaa huomioon 18. lokakuuta 2022 antamansa päätöslauselman Romanian ja Bulgarian liittymisestä Schengen-alueeseen[footnoteRef:1] ja 12. heinäkuuta 2023 antamansa päätöslauselman Schengen-alueeseen liittymisestä[footnoteRef:2], [1:  	EUVL C 149, 28.4.2023, s. 11.]  [2:  	Hyväksytyt tekstit, P9_TA(2023)0278.] 

–	ottaa huomioon neuvoston 30. joulukuuta 2023 tekemän yksimielisen päätöksen toivottaa Romania ja Bulgaria tervetulleiksi liittymään Schengen-alueeseen ja poistaa liittymisen aluksi tarkastukset ilma- ja merirajoilta maaliskuusta 2024 alkaen,
–	ottaa huomioon 25. marraskuuta 2021 antamansa päätöslauselman kuorma-autojen pysäköintialueiden turvallisuudesta EU:ssa[footnoteRef:3], [3:  	EUVL C 224, 8.6.2022, s. 95.] 

–	ottaa huomioon 9. toukokuuta 2023 antamansa päätöslauselman EU:n uudesta kaupunkiliikenteen kehyksestä[footnoteRef:4], [4:  	EUVL C, C/2023/1058, 15.12.2023, ELI: http://data.europa.eu/eli/C/2023/1058/oj] 

–	ottaa huomioon 13. kesäkuuta 2023 antamansa päätöslauselman EU:n suurista liikenneinfrastruktuurihankkeista: hankkeiden täytäntöönpano ja EU:n varojen seuranta ja valvonta[footnoteRef:5], [5:  	EUVL C, C/2024/481, 23.1.2024, ELI: http://data.europa.eu/eli/C/2024/481/oj] 

–	ottaa huomioon ehdotuksen asetukseksi suuntaviivoista Euroopan laajuisen liikenneverkon kehittämiseksi, asetuksen (EU) 2021/1153 ja asetuksen (EU) N:o 913/2010 muuttamisesta sekä asetuksen (EU) N:o 1315/2013 kumoamisesta (COM(2021)0812),
–	ottaa huomioon työjärjestyksen 227 artiklan 2 kohdan,
A.	ottaa huomioon, että EU:n sisärajoilla, mukaan lukien Schengen-alueeseen kuuluvien ja kuulumattomien EU:n jäsenvaltioiden välisillä rajoilla, pysäytetään päivittäin satoja tavarankuljetusajoneuvoja ja että käsittelyn ja tarkastusten vuoksi odotusajat ja viivästykset rajoilla voivat olla erittäin pitkiä; ottaa huomioon, että EU:n nykyisessä oikeudellisessa kehyksessä ei käsitellä eikä säännellä erityisesti tavarankuljetusten käsittelyn enimmäisaikaa rajoilla;
B.	ottaa huomioon, että näiden jäsenvaltioiden rajoilla esiintyvien jonojen ja viivästysten syyt voivat johtua useista hallinnollisista, toiminnallisista, turvallisuuteen liittyvistä, teknisistä tai yhteentoimivuuteen liittyvistä tekijöistä, kuten riittämättömistä toiminnallisesta ja teknisestä kapasiteetista, henkilöstövajeesta, tarkastuspisteiden ja tavarankuljetusajoneuvojen vaunuvaakojen vähyydestä, useiden institutionaalisten elinten keskittymisestä rajoille ja rahdin aikaavievistä tarkastuksista; ottaa huomioon, että Schengenin rajasäännöstön[footnoteRef:6] 22 artiklassa vahvistetaan periaate, jonka mukaan SEUT 26 artiklan 2 kohdassa vahvistetun vapaan liikkuvuuden periaatteen mukaisesti Schengen-maiden välisillä sisärajoilla ei tehdä tarkastuksia, ja ottaa huomioon, että säännöstön 24 artiklassa todetaan erityisesti, että jäsenvaltioiden on poistettava kaikki liikenteen sujuvuutta haittaavat esteet teiden rajanylityspaikoilta sisärajoilla; [6:  	Asetus (EU) 2016/399, annettu 9. maaliskuuta 2016, henkilöiden liikkumista rajojen yli koskevasta unionin säännöstöstä (Schengenin rajasäännöstö) (EUVL L 77, 23.3.2016, s. 1).] 

C.	ottaa huomioon, että EU:ssa rekisteröityjen raskaiden tavarankuljetusajoneuvojen seisominen rajoilla voi vaikuttaa haitallisesti kuljettajien terveyteen ja työoloihin, liikenneturvallisuuteen ja kuljetusyritysten toimintaan sekä haitata kilpailua ja EU:n sisämarkkinoiden toimintaa ja lisätä maanteiden tavaraliikenteen harjoittajien kustannuksia;
D.	ottaa huomioon, että Bulgaria ja Romania odottavat edelleen neuvoston päätöstä siitä, minä päivänä tarkastukset poistetaan sisäisiltä maarajoilta; ottaa huomioon, että tarkastusten poistaminen sisäisiltä maarajoilta edistäisi Romanian ja Bulgarian osallistumista EU:n sisämarkkinoihin ja poistaisi liikkuvuuden esteitä, jotka viivästyttävät liiketoimintaa aiheuttamalla häiriöitä rahdin toimitusaikatauluihin;
[bookmark: _GoBack]E.	ottaa huomioon, että rajoilla seisovat tavarankuljetusajoneuvot aiheuttavat satojen miljoonien eurojen tappiot eurooppalaisille yrityksille, erityisesti logistiikka-, matkailu-, majoitus- ja ravitsemisaloilla; ottaa huomioon, että covid-19-pandemia teki näihin rajanylityksen rajoitteisiin liittyvät riskit erityisen näkyviksi; ottaa huomioon, että tilanteen säilyttäminen ennallaan heikentää huomattavasti EU:n kykyä selviytyä muista mahdollisista kansanterveydellisistä hätätilanteista;
F.	ottaa huomioon, että tavarankuljetusajoneuvojen jonojen pituus EU:n Länsi-Balkanin maiden vastaisilla ulkorajoilla on erityisen huolestuttava;
G.	ottaa huomioon, että tällaiset tilanteet vaarantavat vakavasti ammattikuljettajien terveyden ja turvallisuuden, heikentävät heidän työolojaan ja alan työpaikkojen laatua ja pahentavat lisäksi maailmanlaajuista kuorma-autonkuljettajapulaa; ottaa huomioon, että monet kuorma-autonkuljettajat kaikissa EU:n jäsenvaltioissa kärsivät erityyppisistä kroonisista kivuista, kuten alaselkä-, polvi- ja hartiakivuista; ottaa huomioon, että usein toistuvat mielivaltaiset vaatimukset purkaa ja uudelleenlastata rahti aiheuttavat myös merkittäviä terveysriskejä, joista seuraa paljon loukkaantumisia, koska kuorma-autonkuljettajien fyysiset voimat eivät monesti riitä raskaiden kuormien nostamiseen eikä heillä ole siihen tarvittavia asianmukaisia laitteita; ottaa huomioon, että työnantajat velvoittavat kuorma-autonkuljettajat tähän tehtävään sattumanvaraisesti ja ilman lisäkorvausta;
H.	ottaa huomioon, että rajoilla odottavien tavarankuljetusajoneuvojen jonot vaikuttavat suoraan Euroopan kansalaisten terveyteen, sillä ne heikentävät ilmanlaatua ja aiheuttavat vesien saastumista ja melua, mikä vaikuttaa kielteisesti myös Natura 2000 ‑alueisiin; ottaa huomioon, että esimerkiksi 16. toukokuuta 2023 annetussa komission tiedonannossa korostettiin, että Romanian ja Bulgarian sisärajavalvonnan jatkuminen aiheuttaa vuosittain 46 000 tonnin hiilidioksidipäästöt;
I.	ottaa huomioon, että tavarankuljetusajoneuvojen aiheuttamat ruuhkat vahingoittavat lisäksi nykyisen infrastruktuurin laatua samaan aikaan kun ne heikentävät liikenneturvallisuutta ja lisäävät liikenneonnettomuuksien riskiä;
J.	ottaa huomioon, että kuorma-autoille tarkoitettujen turvallisten pysäköintialueiden julkisen ja yksityisen rahoituksen lisääminen antaisi kuljettajille mahdollisuuden pitää taukonsa täysin turvallisissa olosuhteissa; ottaa huomioon, että turvallisuustekijöiden parantaminen, esimerkiksi erityisten mobiilisovellusten kehittäminen, vähentäisi kuorma-autonkuljettajien riskiä joutua rikoksen uhreiksi;
1.	kehottaa parlamenttia, neuvostoa ja komissiota keskittymään EU:n keskeisten politiikkojen, kuten Euroopan laajuisen liikenneverkon, kehittämisessä erityistoimenpiteisiin, joilla varmistetaan rahtiliikenteen sujuvat ja tehokkaat rajanylitykset;
2.	kehottaa komissiota ehdottamaan tässä päätöslauselmaesityksessä kuvattujen aiheiden vaikutustenarvioinnin jälkeen välittömiä ja sitovia lainsäädäntötoimenpiteitä, joilla luodaan EU:n laajuinen standardi keskimäärin minuutin kestävistä raskaiden tavarankuljetusajoneuvojen käsittelyistä EU:n sisäisillä rajanylityspaikoilla, jotta voidaan taata sujuvat rajanylitykset Schengen-alueen sisä- ja ulkorajoilla, jolloin tavarat ja palvelut voivat liikkua nopeasti ja tehokkaasti; korostaa, että tällaiset toimenpiteet parantaisivat merkittävästi tieliikennealan kilpailukykyä ja varmistaisivat sen sujuvan toiminnan sisämarkkinoilla; korostaa, että maarajatarkastusten jatkaminen vahingoittaa kaikkien jäsenvaltioiden taloudellisia etuja;
3.	korostaa, että komissio on toistanut vuodesta 2011 lähtien, että sekä Romania että Bulgaria täyttävät kaikki Schengen-alueeseen liittymistä koskevat muodolliset kriteerit; korostaa, että neuvoston 30. joulukuuta 2023 tekemällä päätöksellä poistaa tarkastukset Romanian ja Bulgarian ilma- ja merirajoilta puututaan vain osaan sisämarkkinoiden tämän hetkisestä vääristymästä; korostaa, että tällä päätöksellä ei puututa kaikkein suurimpaan ja kiireellisimpään ongelmaan eli maarajojen ylittämiseen, sillä tarkastuksia jatketaan edelleen Schengen-alueen maarajalla, mikä vähentää tavarankuljetusajoneuvojen, linja-autojen, henkilöautojen ja junien rajanylityksen sujuvuutta; toistaa pitkäaikaisen kantansa, jonka mukaan Schengenin säännöstöä tulisi soveltaa täysimääräisesti Bulgariassa ja Romaniassa; kehottaa puheenjohtajavaltio Belgiaa ja kaikkia neuvoston jäseniä tekemään mahdollisimman pian ja viimeistään vuoden 2024 puoliväliin mennessä päätöksen Schengenin säännöstön täysimääräisestä soveltamisesta Romaniassa ja Bulgariassa;
4.	pyytää siksi komissiota takaamaan toteutettujen toimenpiteiden noudattamisen ja täytäntöönpanon seurannan, esimerkiksi määräämällä seuraamuksia; korostaa, että asianmukainen ja riittävä EU:n rahoitus ja tekninen tuki on tarpeen;
5.	kehottaa komissiota ja jäsenvaltioita sallimaan EU:n lainsäädännössä kuorma‑autonkuljettajien käyttää pienempiä rajanylityspaikkoja tilanteissa, joissa pääväylät on suljettu tiestön kunnossapitoa varten, jotta vältetään kuljettajien joutuminen yksittäisten maiden mielivaltaisten toimien kohteiksi, koska tämä on EU:n yleisen edun mukaista;
6.	kehottaa komissiota esittämään yhteistyössä jäsenvaltioiden ja asiaankuuluvien sidosryhmien kanssa konkreettisia toimia, joilla vähennetään EU:n ammattikuljettajapulaa lisäämällä nuorten kiinnostusta alaan rahoittamalla erityistä (uudelleen)koulutusta ja tutkintoja sekä lisäämällä ammatillisten oppilaitosten ja kuljetusyritysten välisiä kumppanuuksia, esimerkiksi EU:n erityisellä talousarviotuella;
7.	kehottaa jäsenvaltioita lisäämään edelleen toimia, joilla vahvistetaan niiden rajatylittävää yhteistyötä tavarankuljetusajoneuvoihin kohdistuvien varkauksien torjunnassa;
[bookmark: TextBodyEnd]8.	kehottaa puhemiestä välittämään tämän päätöslauselman komissiolle, neuvostolle ja asianomaisille kansallisille viranomaisille.

